Na temelju članka 423. Zakona o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15 i 40/19), članka 31. Odluke o izmjeni Izjave o osnivanju Komunalno poduzeće Gornja Rijeka d.o.o. za obavljanje komunalne djelatnosti – pročišćeni tekst od 29.10.2018. i Odluke Skupštine Društva o raspisivanju javnog natječaja za imenovanje člana uprave - direktora/direktorice Komunalnog poduzeća Gornja Rijeka d.o.o. od 17. ožujka 2021.g., dana 18. ožujka 2021. god. Skupština Društva raspisuje

**JAVNI NATJEČAJ
za imenovanje člana uprave - direktora/direktorice
trgovačkog društva KOMUNALNO PODUZEĆE GORNJA RIJEKA d.o.o.**

**UVJETI:**

Kandidati za člana Uprave - direktora/direktorice trgovačkog društva Komunalno poduzeće Gornja Rijeka d.o.o., osim uvjeta propisanih Zakonom o trgovačkim društvima („Narodne novine“ broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15 i 40/19), moraju ispunjavati sljedeće uvjete:

 - završen diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili s njim izjednačen studij iz područja tehničkih, društvenih ili prirodoslovnih znanosti te jedna godina radnog iskustva, ili preddiplomski sveučilišni studij ili integrirani preddiplomski studij ili stručni studij sa kojim je izjednačena viša stručna sprema iz područja tehničkih, društvenih ili prirodoslovnih znanosti i dvije godine radnog iskustva, ili srednju školu tehničkog, društvenog ili prirodoslovnog smjera i tri godine radnog iskustva.

- da nema zapreke za imenovanje sukladno članku 239. stavak 2. Zakona o trgovačkim društvima („Narodne novine“ broj 111/93; 94/99;52/00; 118/03; 107/07; 146/08; 137/09; 125/11; 152/11; 111/12, 68/13, 110/15 i 40/19).

- nepostojanje pravomoćnog rješenja nadležnog suda o provođenju istrage, nepostojanje potvrđene optužnice, presude o izdavanju kaznenog naloga, te nepostojanje nepravomoćne presude.

- poznavanje rada na računalu (Word i Excel)

- vozačka dozvola B kategorije,

**Dodatne sposobnosti i vještine:**

Uz naprijed navedene obvezne uvjete prednost pri odabiru imaju kandidati koji zadovoljavaju slijedeće uvjete:

- radno iskustvo u organizaciji rada i vođenju poslova

- radno iskustvo na sastavljanju troškovnika odnosno ponuda za javna nadmetanja

- organizacijske sposobnosti i komunikacijske vještine potrebne za uspješno upravljanje trgovačkim društvom

Direktora/direktoricu imenuje Skupština Društva na vrijeme od četiri godine. Ista osoba može biti ponovno imenovana za direktora/direktoricu.

Prilikom sklapanja ugovora o radu ugovorit će se probni rad u trajanju od 3 mjeseca. Nezadovoljavanje radnika na probnom radu predstavlja posebno opravdan razlog za otkaz ugovora o radu (članak 53. Zakona o radu („Narodne novine“ broj 93/14, 127/17 i 98/19).

Uz vlastoručno potpisanu prijavu na natječaj, u kojoj se navode osobni podaci podnositelja

prijave (ime i prezime, adresa stanovanja, broj telefona, po mogućnosti e-adresa), kandidati za člana Uprave – direktora/direktorice trgovačkog društva Komunalno poduzeće Gornja Rijeka d.o.o. dužni su priložiti:

* životopis,
* presliku dokaza o hrvatskom državljanstvu (npr. presliku osobne iskaznice, preslika domovnice)
* dokaz o odgovarajućem stupnju obrazovanja (presliku diplome ili svjedodžbe),
* dokaz o radnom stažu (Elektronički zapis ili Potvrda izdana od Hrvatskog zavoda za mirovinsko osiguranje s podacima o stažu osiguranja) ne stariji od 30 dana od dana prijave na natječaj,
* uvjerenje nadležnog suda da protiv kandidata nije doneseno pravomoćno rješenje o

provođenju istrage, da ne postoji potvrđena optužnica, da nije donesena presuda o izdavanju kaznenog naloga, te da nije donesena nepravomoćna presuda, ne starije od 15 dana od dana podnošenja prijave na natječaj,

* izjavu kandidata ovjerenu kod javnog bilježnika pod kaznenom i materijalnom odgovornošću o nepostojanju okolnosti iz članka 239. stavak 2. Zakona o trgovačkim društvima ne stariju od 15 dana od dana podnošenja prijave na natječaj
* dokaz o položenom vozačkom ispitu „B“ kategorije

Prijave na natječaj s potrebnom dokumentacijom podnose se u zatvorenoj omotnici osobno ili preporučenom poštanskom pošiljkom **do 26. ožujka 2021. godine** na adresu: **Komunalno poduzeće Gornja Rijeka d.o.o., Trg Sidonije Rubido Erdody 3, 48268 Gornja Rijeka, (s naznakom – „Prijava na natječaj za direktora/direktoricu – ne otvaraj“).**

Sukladno članku 13. stavku 2. Zakona o ravnopravnosti spolova („Narodne novine“ broj 82/08 i 69/17) na natječaj se mogu javiti osobe oba spola.

Sa kandidatima koji zadovoljavaju uvjete natječaja obavit će se razgovor i po potrebi provjera dodatnih znanja i vještina.

Prijavom na javni natječaj kandidati daju suglasnost trgovačkom društvu Komunalno poduzeće Gornja Rijeka d.o.o. da sve njihove osobne podatke dostavljene u prijavi prikuplja, obrađuje, koristi i evidentira u svrhu provedbe postupka imenovanja člana Uprave društva.

O rezultatima natječaja kandidati/kandidatkinje bit će pisano obaviješteni u roku od 15 dana od isteka roka za podnošenje prijave.

Komunalno poduzeće Gornja Rijeka d.o.o. zadržava pravo poništenja ovog natječaja bez posebnog obrazloženja.

 Predsjednik Skupštine

 Darko Fištrović, ing. el.